**Väljavõte**

PARKSEPA LASTEAIA HOOLEKOGU

KOOSOLEKU PROTOKOLL NR 1

Parksepa 29. september 2017

Koosoleku juhataja: Pille Sõrmus

Koosoleku protokollija: Tuuli Võsa (Avastajate rühma esindaja Triinu Kärbla asendusliige)

PÄEVAKORD:

1. Hoolekogu liikmete rollide valimine (esimees, aseesimees, protokollija)- Pille Sõrmus

2. 2016/17. õppeaasta töökokkuvõtte tutvustamine- Pille Sõrmus

3. 2017/18. õppeaasta tegevuskava tutvustamine- Pille Sõrmus

4. Hoolekogu tööplaani arutelu- Pille Sõrmus

5. Toidusoodustuste avalduste läbivaatamine ja soodustuste saajate otsustamine- Pille Sõrmus

6. Õppemaksuvõlglased- Pille Sõrmus

7. Arutelu

OTSUSTATI:

1. 2017/18. õppeaastal on hoolekogu esimeheks Tõnu Niilo, aseesimeheks Kertu Pehlak, protokollijaks Triinu Kärbla.

2. Ürituste osas olla valivam, et lapsed saaksid rahulikult süveneda. Jõuluaeg jätta rahulikuks. Võistlemist lasteaia-sisestel üritustel vähendada (võistlemas käivad üksikud, nt koos muusikaõpetajaga). Jätkata laste kaasamist päris tegevustesse. Jätkata sellega, et lapsed saavad olla võimalikult palju õues. Õppetöös arvestatakse lõimise põhimõtet. Vestlused kooliminejate osas, muuseumis-käimised, koostöö Parksepa raamatukogu ja Võrumaa Rajaleidja keskusega jätkuvad.

3. Jätkata õppetöös hästi töötanud tegevuste ja meetoditega. Huvitegevuses 3 ringi: lugemisring, jalgpall ja spordiring. Õpetajate koosolekud hakkavad toimuma sagedamini. Otsitakse logopeedi (võimalusel nt Puiga lasteaiaga ühine logopeed). Info vahetamisel jäävad toimima varasemad suhtlused: e-post (list), teated Vaatlejate rühma kapi peal, Uurijatel ja Avastajatel nädalakiri (e-postiga), FB grupp.

4. Hoolekogu esimees vastutab tööplaani valmimise ja esitamise eest. Viiakse läbi tervisenädal (ilmselt jaanuaris) ja laat (aprillis/mais).

5. Võlglastele tuleb saata kiri meeldetuletusega, et võlgnevust lasteaia ees ei tohi tekkida, muidu ei ole võimalik jaanuaris toidusoodustust taotleda. Pille Sõrmus saadab need kirjad. Toidusoodustuse saajad märgitud protokolli lisas nr 2.

6. Pille Sõrmus jälgib võlglaste võlgnevuste tasumist ja võtab nendega vajadusel ühendust.